CONTINUA EN ABRIL EL CICLE DE CONFERÈNCIES OBERTES D’UNISOCIETAT
Sin fecha

Amb la conferència “Una nueva cultura de la imagen: claves históricas para la comprensión de la pintura holandesa del siglo XVII” a càrrec del professor Pablo Pérez García, del Departament d’Història Moderna de la Universitat de València -celebrada el passat 25 de març al Centre municipal de Formació de persones adultes de l’Eliana, seu d’UNISOCIETAT- s’obria el cicle de conferències obertes que el Vicerectorat de Participació i Projecció Territorial ha titolat “PRIMAVERA UNISOCIETAT 2015” i que, una vegada al mes i fins al mes de juny en que conclourà este primer curs, aniran desenrotllant temes de molt interés i actualitat, oberts al públic en general.

Així doncs, la Universitat de València, a través del Vicerectorat de Participació i Projecció Territorial, i els ajuntaments de l’Eliana, Cullera, Gandia, Massamagrell, Ontinyent i Quart de Poblet, seus del Programa Universitat i Societat –“Unisocietat”-, han organitzat com a activitat complementària aquest cicle mensual de conferències obertes a tot el públic en general, que aborden temes molt variats i d’actualitat com ara Economia, Societat, Cultura, Salut, Medi Ambient, Educació, Història, …

El proper 22 serà la cita d’abril, en esta ocasió amb un tema d’extensió científica: “La física no es aburrida” que estarà a càrrec del professor  Roberto Pedrós Esteban, del Departament de Lògica i Filosofia de la Ciència de la Universitat de València.

El 20 de maig el cicle continuarà amb la conferència  “La ciberdelincuencia”, impartida per  Paz Lloria García, codirectora del Màster en Dret i Violència de Gènere del Departament de Dret Penal. UV.

Tancarà esta proposta primevarenca la conferència prevista per al 17 de juny que durà per títol  “La pintura valenciana a finales del XIX: el paisaje comprometido, el retrato, el costumbrismo y el anhelado pasado” i que desenrotllarà Ester Alba Pagán , del Departament d’Història de l’Art de la Universitat valenciana.

Totes les sessions se celebraran a les 19:00 hores a l’aula polivalent del Centre municipal de formació d’adults de l’Eliana.